
1. ASJAOLUD JA MENETLUSE KÄIK
	29.11.2019 ehitisregistri elektroonilisse keskkonda läbivaatamiseks laekus ehitusloa taotlus Tallinna mnt 51 // Tallinna mnt 53, Narva kinnistutele kaubandushoone (ehitisregistri kood 120272374) laiendamiseks ning ümberehitamiseks koos ehitusprojektiga (töö nr 19-801, peaprojekteerija Arhitektuuristuudio AKOS). 

02.12.2019 ehitisregistri  keskkonnas on genereeritud ehitusloa eelnõu 1912271/35191, menetluse nr 196122 ning suunatud Arhitektuuri- ja Linnaplaneerimise Ametile, Päästeameti Ida päästekeskusele kooskõlastamiseks ning arvamuste avaldamiseks.
Ehitusloa andmise menetluse käigus on avastatud, et Tallinna mnt 51 // Tallinna mnt 53 kaubandushoone ümberehitamiseks on 12.10.2018 väljastatud ehitusluba nr 1812271/25579 vastavalt ehitusprojektile (peaprojekteerija Siim ja Kreis OÜ).

Esitatud uues ehitusprojektis on avastatud olulised muudatused hoone arhitektuurses ja fassaadide lahenduses ning siseruumide ümberplaneerimistes, milliste puhul  tuleb taotleda  uue ehitusloa saamisest. Tulenevalt tuleb tunnistada kehtetuks Narva Linnavalitsuse 03.10.2018 a korralduse nr 844-k „Ehitusloa andmine“ punkti 3.1 alusel väljastatud ehitusloa nr 1812271/25579.
Uues ehitusprojektis (töö nr 19-801, peaprojekteerija Arhitektuuristuudio AKOS) on avastatud puuduseid ning ehitisregistri elektroonilise keskkonna kaudu  ehitusprojekt on  tagastatud puuduste kõrvaldamiseks.

18.12.2019 lõplikult kõrvaldatud puudustega ehitusprojekt on projekteerija poolt taasesitatud läbivaatamisele. 

16.01.2020 kõik kaasatud isikud kooskõlastasid ehitusloa eelnõu.
Päästeameti Ida päästekeskus kooskõlastas tingimisi märkusega: “Liuguste kaudu igapäevasel liikumisel kasutada tavapäraseid avamissüsteeme (liikumisandur ), lisavahendina varustada liuguks UPS-iga, et elektri kadumisel oleks kasutamine ikkagi tagatud. Lisaks tuleb liuguks ühendada ATSiga“. 


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2    kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.
2.4. Ehitusseadustiku § 46 lõike 1 punkti 1 kohaselt pädev asutus tunnistab ehitusloa kehtetuks, kui ehitusloa taotlemise aluseks olnud ehitusprojekti muudetakse selliselt, et ehitise olulised tingimused muutuvad oluliselt, näiteks ehitise tuleohutus, energiatõhusus, kasutamise otstarve, mõjuvad koormused või ehitusloas märgitud muud olulised tehnilised näitajad.

2.5. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab
haldusorgan, kelle pädevuses oleks haldusakti andmine kehtetuks tunnistamise ajal. Muu

haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
3. OTSUS
3.1. Anda ehitusluba Tallinna mnt 51 // Tallinna mnt 53, Narva kinnistutele kaubandushoone  laiendamiseks ning ümberehitamiseks vastavalt ehitusprojektile (töö nr 19-801, peaprojekteerija Arhitektuuristuudio AKOS).    
3.2. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud Päästeameti Ida päästekeskuse poolt ning ehitusloal loetletud märkused.  
4. RAKENDUSSÄTTED
4.1.Tunnistada kehtetuks Narva Linnavalitsuse 03.10.2018 a korralduse nr 844-k „Ehitusloa andmine“ punkti 3.1 alusel väljastatud ehitusloa nr 1812271/25579.
4.2. Korraldus jõustub teatavakstegemisest.

4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

